ตกตอนเย็น หาร้านอาหารจากแอฟวงใน ว่าแถวศรีราชา มีร้านไหน ได้ดาวเยอะบ้าง หาไปหามา มาเจอร้านระเบียงไม้ พอดี ร้านเป็นไม้จริงๆ อยู่ริมถนน กิโล 9 ร้านเล็กไม่ใหญ่ วันนี้เราสั่งอาหารมาชิมหลายอย่าง เริ่มจาก
แกงเลียงกุ้งสดหม้อไฟ 290 บาท เมนูนี้ที่ร้านแนะนำ บอกอร่อยมาก เราก็เลยสั่งมาชิม รสชาติดีทีเดียว อร่อยดีค่ะ น้ำซุปเข้มเข้น มีความเผ็ดนิดๆ ชุ่มคอดีค่ะ
ทอดมันกุ้ง 200 บาท ใช้ได้ค่ะ มีรสชาติกุ้ง ทอดมาดี ไม่อมน้ำมันผ่านค่ะ
เนื้อปูไข่ปูผัดผงกระหรี่ 280 บาท เนื้อน้อยไปนิด แต่ก็รสชาติใช้ได้ค่ะ
ไข่ตุ๋นทะเลหม้อไฟ 290 บาท หน้าตาน่ากิน เครื่องเยอะดีค่ะ อร่อยผ่านค่ะ แต่ราคาสูงไปนิด เพราะเป็นไข่ตุ๋นเอง
ยำผักบุ้งกรอบกุ้งสด 190 บาท ผักบุ้งกรอบดีค่ะ รสชาติน้ำยำใช้ได้
ยำหัวปลีกุ้งสด 190 บาท จานนี้อร่อยมาก สมกับเป็นเมนูประจำร้านที่ใครมาต้องสั่ง
 
โดยรวมใช้ได้ค่ะ อาหารอร่อย รสชาติดี ราคากลางๆ ผ่านค่ะ
 